Аҟәа ақалақь Аҵара аусбарҭа аиҳабы Лиудмила Адлеиԥҳа арадио Sputnik аефир аҟны илҳәеит ахәыҷбаҳчақәа рҟны афатә аганахьала аҿыцрақәа ралагаларазы агәҭакы ацәырҵра зыхҟьаз.
Аԥсны еизгоу амилаҭтә шьапылампылтә команда ахәмарҩы Гьаргь Дгьебуаӡе Шьхатәыла Ҟарабах рықәгылара ахәшьара аиҭеит арадио Sputnik аефир аҟны.
Арадио Sputnik аефир ала "Жәлар рдоуҳа" арубрикаҟны шәара шәырзыӡырҩыр шәылшоит аԥсуаа рыԥсҭазаара жәытәаахыс иадҳәалоу ақьабзқәа ирызку анҵамҭақәа. Аԥсуа ибзазараҟны, инхара-нҵыраҟны иҷыдоу аҭыԥ ааннакылоит Анана-Гәында илыдҳәалоу ақьабзқәа. Урҭ ирызку анҵамҭа азлырхиеит Сусанна Ҭаниаԥҳа.
Зых иақәиҭу аиқәԥаразы Аацы ақыҭа иҟоу аҟәша азыҟаҵаҩ Џьон Партанаӡе арадио Sputnik аҟны еиҭеиҳәеит Чечентәыла имҩаԥысыз аицлабрақәа рҟны ҳаспортсмецәа қәыԥшцәа иаадырԥшыз аихьӡарақәа ртәы.